AOT โบรกฯชู 3 ปัจจยบวกหนุนน่าเก็บ! แนะซื้อเป้าหมาย 83 บาท
AOT โบรกฯชู 3 ปัจจยบวกหนุนน่าเก็บ! แนะซื้อเป้าหมาย 83 บาท
7 ส.ค. 2561

บล.ไอร่า ระบุในบทวิเคราะห์วันนี้(7ส.ค.) ว่า บริษัท ท่าอากาศยานไทย จำกัด (มหาชน)หรือ AOT คาดเหตุการณ์เรือล่มที่ภูเก็ต มีผลกระทบเพียงระยะสั้น โดยกรณีเลวร้ายหากมีการปราบปรามทัวร์ศูนย์เหรียญอีกครั้ง ไม่น่าจะแย่กว่าครั้งก่อนที่ใช้เวลาราว 7 เดือน นักท่องเที่ยวจีนจึงจะกลับมาเติบโตเป็นปกติ
Theme การเติบโตของนักท่องเที่ยวจีน (สัดส่วนราว 30% ของนักท่องเที่ยวที่เดินทางเข้าไทย) ยังคง Solid ในระยะยาว จากการเติบโตของชนชั้นกลางในจีน หนุนให้ชาวจีนนิยมท่องเที่ยวในต่างประเทศมากขึ้น ซึ่งจะเป็นโอกาสอีกมาก พิจารณาจากสัดส่วนชาวจีนที่มี Passport ต่ำเพียง 8.9% ของประชากร
มีปัจจัยบวกจาก (1) โครงการรถไฟความเร็วสูงเชื่อมโยงสนามบินสุวรรณภูมิ, ดอนเมือง และอู่ตะเภา ที่จะเพิ่มประสิทธิของสินทรัพย์ในระยะยาว  (2) แผนการเข้าบริหารสนามบินภูมิภาค 4 แห่ง ที่มีภาระการลงทุนต่ำราว 1.5 พันล้านบาท ซึ่งจะสามารถช่วยลดความแออัดของสนามบินหลักได้ และ (3) รายได้ส่วนเพิ่มจากการประมูลสัมปทานดิวตี้ฟรีภายในสิ้นปีนี้ คงคำแนะนำ “ซื้อ” อิงมูลค่าเหมาะสมเดิมที่ประเมินไว้ 83.00 บาท